CELEX: 32006D0972
Language: da
Date: 2006-12-19 00:00:00
Title: 2006/972/EF: Rådets beslutning af 19. december 2006 om særprogrammet Idéer til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (EØS-relevant tekst)

30.12.2006      DA                   Den Europæiske Unions Tidende                          L 400/243
                                     RÅDETS BESLUTNING
                                        af 19. december 2006
                         om særprogrammet "Idéer" til gennemførelse af
              Det Europæiske Fællesskabs syvende rammeprogram for forskning,
                       teknologisk udvikling og demonstration (2007-2013)
                                         (EØS-relevant tekst)
                                            (2006/972/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 166,
stk. 4,
under henvisning til forslag fra Kommissionen,
under henvisning til udtalelse fra Europa-Parlamentet1,
under henvisning til udtalelse fra Det Europæiske Økonomiske og Sociale Udvalg2, og
1
        Udtalelse af 30.11.2006 (endnu ikke offentliggjort i EUT).
2
        EUT C 185 af 8.8.2006, s. 10.
 ---pagebreak--- L 400/244         DA                    Den Europæiske Unions Tidende                         30.12.2006
ud fra følgende betragtninger:
(1)       I henhold til traktatens artikel 166, stk. 3, iværksættes Europa-Parlamentets og Rådets
          afgørelse nr. 967/2006/EF af 20. december 2006 om Det Europæiske Fællesskabs syvende
          rammeprogram for forskning, teknologisk udvikling og demonstration (2007-2013)1 (i det
          følgende benævnt "rammeprogrammet") ved hjælp af særprogrammer, som fastsætter de
          nærmere bestemmelser for deres gennemførelse, deres varighed og de midler, der skønnes
          nødvendige.
(2)       Rammeprogrammet er struktureret omkring fire typer af aktiviteter: tværnationalt
          samarbejde inden for politisk fastsatte temaer ("Samarbejde"), forskerinitieret forskning,
          der bygger på initiativer fra forskerkredse ("Idéer"), støtte til uddannelse og
          karriereudvikling for forskere ("Mennesker") og støtte til forskningskapacitet
          ("Kapacitet"). Aktiviteter af typen "Idéer" bør iværksættes under dette særprogram, når de
          har form af indirekte aktioner.
(3)       I dette særprogram bør initiativet ligge hos forskerne: programmet bør støtte projekter for
          "frontlinjeforskning" udført af forskere inden for emner, de selv vælger. Det bør
          gennemføres smidigt og brugervenligt i åbenhed over for alle berørte aktører og under
          hensyntagen til relevant videnskabelig praksis.
1
        EUT L 391 af 30.12.2006, s. 19.
 ---pagebreak--- 30.12.2006       DA                   Den Europæiske Unions Tidende                          L 400/245
(4)      Forslag til "frontlinjeforskning" bør udelukkende bedømmes ud fra kvalitetskriterier anlagt
         af fagfæller ved "peer review", og de bør være præget af tværfaglighed, have karakter af
         pionerprojekter med stor risiko og ikke kun stamme fra veletablerede forskerhold, men
         også fra nye grupper og næste generation af forskere.
(5)      Særprogrammet bør gennemføres på grundlag af principperne om videnskabelig
         topkvalitet, uafhængighed, effektivitet, åbenhed og ansvarlighed og forvaltes af et
         europæisk forskningsråd, som består af et uafhængigt videnskabeligt råd af videnskabsfolk,
         ingeniører og forskere med særlig fremragende renommé, repræsenterer det europæiske
         forskersamfund i hele dets bredde og dybde, og støttes af en enkel og omkostningseffektiv
         specifik struktur for gennemførelsen, som vil tage form af et forvaltningsorgan i
         overensstemmelse med Rådets forordning nr. 58/2003 af 19. december 2002 om
         vedtægterne for de forvaltningsorganer, der skal administrere opgaver i forbindelse med
         EF-programmer1.
(6)      Kommissionen bør være ansvarlig for gennemførelsen af særprogrammet og stå som
         garant for Det Europæiske Forskningsråds uafhængighed og integritet såvel som for dets
         effektivitet.
1
        EFT L 11 af 16.1.2003, s. 1.
 ---pagebreak--- L 400/246          DA                  Den Europæiske Unions Tidende                           30.12.2006
(7)       For at sikre, at Det Europæiske Forskningsråd bliver uafhængigt, bør Kommissionen sørge
          for, at der tages hensyn til Det Videnskabelige Råds indstillinger om videnskabelige
          retningslinjer for forskningen og om aspekter af programgennemførelsen, og at den
          specifikke gennemførelsesstruktur strengt, effektivt og med den nødvendige smidighed
          følger målene og kravene i dette særprogram.
(8)       For at sikre Det Europæiske Forskningsråds integritet bør Kommissionen sørge for, at dette
          særprogram gennemføres i overensstemmelse med de opstillede mål.
(9)       De regler, der under rammeprogrammet gælder for virksomheders, forskningscentres og
          universiteters deltagelse og for formidling af forskningsresultater (i det følgende benævnt
          "regler for deltagelse og formidling"), bør også finde anvendelse under dette program.
(10)      Rammeprogrammet bør være et supplement til medlemsstaternes aktiviteter og andre
          fællesskabstiltag, som - foruden navnlig satsningerne på strukturfonde, landbrug,
          uddannelse, kultur, konkurrenceevne og innovation, erhvervspolitik, sundhed,
          forbrugerbeskyttelse, beskæftigelse, energi, transport og miljø - er nødvendige led i den
          samlede strategiske satsning på Lissabon-målene.
(11)      Gennemførelsen af rammeprogrammet kan medføre, at der udarbejdes supplerende
          programmer, hvori kun nogle af medlemsstaterne deltager, at Fællesskabet deltager i
          programmer, der iværksættes af flere medlemsstater, eller at der oprettes
          fællesforetagender eller andre ordninger, jf. traktatens artikel 168, 169 og 171.
 ---pagebreak--- 30.12.2006       DA                   Den Europæiske Unions Tidende                            L 400/247
(12)     I medfør af traktatens artikel 170 har Fællesskabet indgået en række internationale aftaler
         på forskningsområdet, og der bør gøres bestræbelser på at styrke det internationale
         forskningssamarbejde for yderligere at integrere Fællesskabet i det verdensomspændende
         forskersamfund. Derfor bør dette særprogram være åbent for deltagelse af lande, der har
         indgået de nødvendige aftaler med henblik herpå, og - på projektniveau og på gensidigt
         fordelagtigt grundlag - for deltagelse af enheder fra tredjelande og af internationale
         organisationer for videnskabeligt samarbejde.
(13)     Ved gennemførelsen af forskningsaktiviteter under dette program skal grundlæggende
         etiske principper overholdes, herunder sådanne som kommer til udtryk i Den Europæiske
         Unions charter om grundlæggende rettigheder.
(14)     En forsvarlig økonomisk forvaltning af syvende rammeprogram og dets gennemførelse bør
         sikres på en måde, der er så effektiv og brugervenlig som muligt, samtidig med at
         retssikkerheden garanteres og adgangen til programmet lettes for alle deltagere, under
         overholdelse af Rådets forordning (EF, Euratom) nr. 1605/2002 af 25. juni 2002 om
         finansforordningen vedrørende De Europæiske Fællesskabers almindelige budget1 og
         Kommissionens forordning (EF, Euratom) nr. 2342/2002 af 23. december 2002 om
         gennemførelsesbestemmelser til finansforordningen med senere ændringer2.
1
        EFT L 248 af 16.9.2002, s. 1.
2
        EFT L 357 af 31.12.2002, s. 1. Senest ændret ved Kommissionens forordning (EF, Euratom)
        nr. 1261/2005 (EUT L 201 af 2.8.2005, s. 3).
 ---pagebreak--- L 400/248         DA                   Den Europæiske Unions Tidende                              30.12.2006
(15)      Der bør træffes passende foranstaltninger - der står i et rimeligt forhold til De Europæiske
          Fællesskabers finansielle interesser - til både at kontrollere effektiviteten af den tildelte
          støtte og den hensigtsmæssige anvendelse af disse midler med henblik på forebyggelse af
          uregelmæssigheder og svig, og de nødvendige skridt bør tages for at kræve tabte,
          uberettiget udbetalte eller forkert anvendte midler tilbagebetalt i overensstemmelse med
          Rådets forordning (EF, Euratom) nr. 2988/95 af 18. december 1995 om beskyttelse af De
          Europæiske Fællesskabers finansielle interesser1, Rådets forordning (Euratom, EF)
          nr. 2185/96 af 11. november 1996 om Kommissionens kontrol og inspektion på stedet med
          henblik på beskyttelse af De Europæiske Fællesskabers finansielle interesser mod svig og
          andre uregelmæssigheder2 og Europa-Parlamentets og Rådets forordning (EF)
          nr. 1073/1999 om undersøgelser, der foretages af Det Europæiske Kontor for Bekæmpelse
          af Svig (OLAF)3.
(16)      De nødvendige foranstaltninger til gennemførelse af denne beslutning er hovedsagelig
          forvaltningsforanstaltninger og bør derfor vedtages efter rådgivnings- eller
          forvaltningsproceduren i artikel 3 og 4 i Rådets afgørelse 1999/468/EF af 28. juni 1999 om
          fastsættelse af de nærmere vilkår for udøvelsen af de gennemførelsesbeføjelser, der
          tillægges Kommissionen4. På den anden side rejser forskning, der indebærer brug af
          menneskelige embryoner og menneskelige embryonale stamceller, særlige etiske
          spørgsmål, jf. artikel 3 i nærværende beslutning, og foranstaltninger til finansiering af
          sådanne projekter bør derfor vedtages efter forskriftsproceduren i artikel 5 i afgørelse
          1999/468/EF.
1
        EFT L 312 af 23.12.1995, s. 1.
2
        EFT L 292 af 15.11.1996, s. 2.
3
        EFT L 136 af 31.5.1999, s. 1.
4
        EFT L 184 af 17.7.1999, s. 23. Ændret ved afgørelse 2006/512/EF (EUT L 200 af
        22.7.2006, s. 11).
 ---pagebreak--- 30.12.2006       DA                   Den Europæiske Unions Tidende                            L 400/249
(17)     Gennemførelsen og forvaltningen af aktiviteten under dette særprogram vil blive undersøgt
         og evalueret løbende, så resultaterne vurderes og procedurerne tilpasses og forbedres på
         grundlag af de erfaringer, der er gjort. Med hensyn til Det Europæiske Forskningsråds
         strukturer og mekanismer er det muligt, at midtvejsrevisionen af syvende rammeprogram
         på grundlag af en uafhængig undersøgelse efter kriterier som videnskabelig topkvalitet,
         uafhængighed, effektivitet og åbenhed og med Det Videnskabelige Råds fulde medvirken
         vil vise et behov for yderligere forbedringer, der kræver passende ændringer.
(18)     Der bør indføres en særlig budgetpost for særprogrammet "Idéer" i De Europæiske
         Fællesskabers almindelige budget.
(19)      Dette særprogram har betydning som hovedmidlet til at opfylde målene om topkvalitet,
         forenkling af forvaltningen og europæisk merværdi inden for "frontlinjeforskning", som
         Fællesskabet bidrager med i tillæg til den indsats, der i forvejen gøres på nationalt plan.
(20)      Det imødekommer de henstillinger, der blev fremsat i rapporten fra ERCEG1- en gruppe,
         Det Europæiske Råd nedsatte på mødet i København (november 2002) - og som er blevet
         gentaget på senere møder i Det Europæiske Råd (november 2003, 11. marts 2004,
         25.-26. marts 2004 og 26. november 2004) og har fået Europa-Parlamentets tilslutning2.
         Særprogrammet ligger på linje med Lissabon-strategien og med målet fra Det Europæiske
         Råds Barcelona-møde om at hæve den europæiske forskningsindsats til 3% af EU's BNP.
1
        ERCEG - European Research Council Expert Group - blev nedsat på initiativ af den danske
        minister for videnskab, teknologi og innovation under det danske EU-formandskab.
        December 2003.
2
        Betænkning om videnskab og teknologi - retningslinjer for EU's politik til støtte af
        forskning, A6-0046/2005 af 28.2.2005.
 ---pagebreak--- L 400/250          DA                  Den Europæiske Unions Tidende                            30.12.2006
(21)      Under gennemførelsen af dette særprogram bør opmærksomheden i fornødent omfang
          rettes mod integration af kønsaspektet samt mod bl.a. arbejdsvilkår, gennemsigtighed i
          rekrutteringsprocedurerne og karriereudvikling for forskere, som rekrutteres til projekter
          og programmer, der støttes som led i aktiviteter under dette program, jf. Kommissionens
          henstilling af 11. marts 2005 om et europæisk charter for forskere og en adfærdskodeks for
          ansættelse af forskere, som udgør en referenceramme på dette område, samtidig med at
          frivilligheden overholdes -
VEDTAGET FØLGENDE BESLUTNING:
                                                Artikel 1
1.        Særprogrammet "Idéer" for fællesskabsaktioner inden for "frontlinjeforskning", i det
          følgende benævnt "særprogrammet", fastlægges hermed for perioden 1. januar 2007 til
          31. december 2013.
2.        Dette særprogram er "forskerinitieret" og yder støtte til forskning på alle felter, udført af
          individuelle nationale eller tværnationale forskergrupper i indbyrdes konkurrence på
          europæisk plan. De nærmere mål for og hovedlinjerne i disse aktioner fastsættes i bilag I.
 ---pagebreak--- 30.12.2006       DA                   Den Europæiske Unions Tidende                        L 400/251
                                                Artikel 2
I overensstemmelse med rammeprogrammets bilag II skønnes bevillingsbehovet til gennemførelse
af særprogrammet at være 7 510 mio. EUR, hvoraf højst 5% afsættes til Kommissionens
administrative udgifter1.
                                                Artikel 3
1.       Alle forskningsaktiviteter, der iværksættes under særprogrammet, gennemføres under
         overholdelse af grundlæggende etiske principper.
2.       Til følgende forskningsområder ydes der ikke støtte under dette program:
         –     forskning i reproduktiv kloning af mennesker
         –     forskning, der sigter mod at ændre menneskers arvemasse på en måde, der gør
               ændringerne arvelige2
         –     forskning, der sigter mod at skabe menneskelige embryoner alene til
               forskningsformål eller for at fremskaffe stamceller, herunder ved kerneoverførsel
               mellem kropsceller.
1
        Herunder de administrative udgifter til Det Europæiske Forskningsråd.
2
        Der kan ydes støtte til forskning i behandling af kønskirtelkræft.
 ---pagebreak--- L 400/252         DA                   Den Europæiske Unions Tidende                           30.12.2006
3.        Der kan eventuelt ydes finansiering til forskning i menneskelige stamceller, både voksne
          og embryonale, afhængigt af både de videnskabelige forslags indhold og retsgrundlaget i
          den eller de berørte medlemsstater.
          Ansøgninger om finansiering af forskning i menneskelige embryonale stamceller skal efter
          forholdene omfatte nærmere oplysninger om, hvilke foranstaltninger medlemsstaterne har
          truffet med hensyn til tilladelse og kontrol, og om, hvilken eller hvilke etiske godkendelser
          der vil blive forelagt.
          Hvad angår derivering af menneskelige embryonale stamceller, skal institutionerne,
          organisationerne og forskerne være underlagt strenge krav om tilladelse og kontrol efter
          retsgrundlaget i den eller de berørte medlemsstater.
4.        Forud for dette programs anden fase (2010-2013) tages de i stk. 2 nævnte
          forskningsområder op til fornyet overvejelse i lyset af de videnskabelige fremskridt.
                                                 Artikel 4
1.        Kommissionen er ansvarlig for særprogrammets gennemførelse.
2.        Kommissionen nedsætter et europæisk forskningsråd (EFR), som forvalter gennemførelsen
          af særprogrammet.
 ---pagebreak--- 30.12.2006       DA                    Den Europæiske Unions Tidende                           L 400/253
3.       Det Europæiske Forskningsråd består af et videnskabeligt råd, der støttes af en specifik
         struktur for gennemførelsen, jf. bilag I. Det arbejder i overensstemmelse med principperne
         om videnskabelig topkvalitet, uafhængighed, effektivitet, åbenhed og ansvarlighed.
4.       Kommissionen står som garant for Det Europæiske Forskningsråds uafhængighed og
         integritet og sikrer, at de opgaver, det får overdraget, udføres korrekt, og forelægger
         Europa-Parlamentet og Rådet en årsrapport om EFR's drift og dets gennemførelse af
         målene i særprogrammet.
                                                Artikel 5
1.       Det Videnskabelige Råd sammensættes af videnskabsfolk, ingeniører og forskere med
         særlig fremragende renommé og passende ekspertise, som sikrer dækning af forskellige
         forskningsområder og handler personligt og uafhængigt af uvedkommende interesser.
         Kommissionen udpeger medlemmerne af Det Videnskabelige Råd efter en uafhængig og
         åben udpegningsprocedure, der er aftalt med Det Videnskabelige Råd, og som omfatter
         høring af forskersamfundet og aflæggelse af rapport til Europa-Parlamentet og Rådet1.
         Medlemmernes mandat begrænses til en fireårig periode, der kan forlænges én gang efter
         en rotationsordning, der sikrer kontinuiteten i Det Videnskabelige Råds arbejde.
1
        Det Videnskabelige Råd involveres ikke i proceduren for udvælgelse af Det Videnskabelige
        Råds stiftende medlemmer.
 ---pagebreak--- L 400/254          DA                   Den Europæiske Unions Tidende                         30.12.2006
2.        Det Videnskabelige Råd handler i overensstemmelse med sit mandat, som er anført i
          bilag I.
3.        Det Videnskabelige Råd udarbejder:
          a)    EFR's overordnede strategi
          b)    arbejdsprogrammet til gennemførelse af særprogrammet med henblik på vedtagelse
                efter artikel 6, stk. 1
          c)    metoderne og procedurerne for den peer review-proces og bedømmelse af indkomne
                forslag, der vil danne grundlag for udvælgelsen af, hvilke forslag der skal have støtte
          d)    en indstilling til enhver sag, som fra et videnskabeligt synspunkt kan styrke
                særprogrammets resultater og virkninger og forskningens kvalitet.
          e)    en adfærdskodeks, der bl.a. skal forebygge interessekonflikter.
4.        Det Videnskabelige Råds handlinger bestemmes udelukkende af hensynet til
          særprogrammets videnskabelige, teknologiske og forskningsmæssige mål i
          overensstemmelse med principperne i artikel 4, stk. 3.
 ---pagebreak--- 30.12.2006       DA                     Den Europæiske Unions Tidende                          L 400/255
                                                 Artikel 6
1.       Kommissionen vedtager et arbejdsprogram til gennemførelse af særprogrammet med en
         mere detaljeret redegørelse for målene og de videnskabelige og teknologiske prioriteringer,
         der er fastsat i bilag I, den tilhørende finansiering og tidsplanen for gennemførelsen.
2.       Arbejdsprogrammet udarbejdes under hensyntagen til det videnskabelige og teknologiske
         stade i Europa og med udblik mod fremtidige udviklinger. Det ajourføres efter behov.
3.       I arbejdsprogrammet specificeres det nærmere, hvilke kriterier der vil blive anlagt ved
         bedømmelsen af forslag under finansieringsordningerne og ved udvælgelsen af projekter.
         For enkeltprojekter anvendes udelukkende kriteriet om topkvalitet. Når der er tale om
         samordnings- og støtteforanstaltninger, kan projektrelaterede kriterier komme på tale.
4.       I arbejdsprogrammet kan der peges på:
         a)    organisationer, der modtager bidrag i form af medlemsgebyrer
         b)    støtteaktioner for aktiviteter i specifikke juridiske enheder.
 ---pagebreak--- L 400/256         DA                    Den Europæiske Unions Tidende                               30.12.2006
5.        Kommissionen sikrer, at særprogrammet gennemføres i overensstemmelse med dels
          principperne i artikel 4, stk. 3, dels den overordnede strategi i artikel 5, stk. 3, litra a), og
          arbejdsprogrammet i artikel 5, stk. 3, litra b), samt de metoder og indstillinger, der er
          fastlagt af Det Videnskabelige Råd, jf. artikel 5, stk. 3, litra c) og d). Kommissionen sikrer,
          at den specifikke struktur for gennemførelsen strengt, effektivt og med den nødvendige
          smidighed følger målene og kravene i dette særprogram, og det alene.
6.        Hvad angår de opgaver, der er defineret artikel 5, stk. 3, må Kommissionen kun undlade at
          følge Det Videnskabelige Råds indstilling, hvis den mener, at den ikke er i
          overensstemmelse med dette særprograms bestemmelser. I så fald kan Kommissionen
          vedtage foranstaltninger for at opretholde kontinuiteten i særprogrammets gennemførelse
          og i indsatsen for at nå dets mål; sådanne foranstaltninger skal begrundes behørigt.
7.        Arbejdsprogrammet, jf. artikel 6, stk. 1, vedtages efter rådgivningsproceduren i artikel 8,
          stk. 2.
8.        Når der er indholdsmæssig forskel mellem arbejdsprogramforslaget og indstillingen fra Det
          Videnskabelige Råd, jf. artikel 6, stk. 6, vedtages arbejdsprogrammet efter
          forvaltningsproceduren i artikel 8, stk. 3.
9.        Ved vedtagelsen af FTU-initiativer, der indebærer anvendelse af menneskelige embryoner
          og stamceller fra menneskelige embryoner, anvendes forskriftsproceduren i artikel 8,
          stk. 4.
 ---pagebreak--- 30.12.2006       DA                     Den Europæiske Unions Tidende                        L 400/257
                                                  Artikel 7
1.       Reglerne for deltagelse og formidling finder anvendelse på dette særprogram.
2.       Særprogrammet gennemføres ved hjælp af de finansieringsordninger, der er fastsat i
         rammeprogrammets bilag III.
                                                  Artikel 8
1.       Kommissionen bistås af et udvalg.
2.       Når der henvises til dette stykke, anvendes artikel 3 og 7 i afgørelse 1999/468/EF.
3.       Når der henvises til dette stykke, anvendes artikel 4 og 7 i afgørelse 1999/468/EF.
         Perioden i artikel 4, stk. 3, i afgørelse 1999/468/EF, fastsættes til to måneder.
4.       Når der henvises til dette stykke, anvendes artikel 5 og 7 i afgørelse 1999/468/EF.
         Perioden i artikel 5, stk. 6, i afgørelse 1999/468/EF, fastsættes til to måneder.
5.       Kommissionen underretter regelmæssigt udvalget om, hvordan det går med
         gennemførelsen af særprogrammet som helhed, og oplyser rettidigt om alle aktiviteter, som
         foreslås eller får tilskud under programmet, jf. bilag II.
6.       Udvalget vedtager selv sin forretningsorden.
 ---pagebreak--- L 400/258         DA                     Den Europæiske Unions Tidende                        30.12.2006
                                                   Artikel 9
Kommissionen sørger for, at dens uafhængige tilsyn, evaluering og revision, der er fastlagt i
artikel 7 og bilag I, afsnit II (Idéer) i rammeprogrammet, bliver udført for så vidt angår de
aktiviteter, der indgår i særprogrammet.
                                                  Artikel 10
Denne afgørelse træder i kraft på tredjedagen efter offentliggørelsen i Den Europæiske Unions
Tidende.
Denne beslutning er rettet til medlemsstaterne.
Udfærdiget i Bruxelles, den 19. december 2006.
                                                 På Rådets vegne
                                                 J. KORKEAOJA
                                                 Formand
 ---pagebreak--- 30.12.2006        DA                   Den Europæiske Unions Tidende                          L 400/259
                                                BILAG I
                VIDENSKABELIGE MÅL OG HOVEDLINJER FOR AKTIONERNE
Forskerinitieret frontlinjeforskning inden for rammerne af de aktiviteter, der normalt betragtes som
grundforskning, er en vigtig drivkraft for velstand og sociale fremskridt, da den åbner nye
muligheder for videnskabelige og teknologiske fremskridt og medvirker til at tilvejebringe ny
viden, der fører til fremtidige anvendelser og markeder.
Trods mange resultater og et højt kvalitetsniveau på en lang række områder udnytter Europa ikke sit
forskningspotentiale og sine ressourcer fuldt ud, og der er et akut behov for at styrke kapaciteten til
at frembringe viden og omsætte denne viden til økonomisk og social værdi og vækst.
Mål
Særprogrammet "Idéer" har til formål at øge kvaliteten, dynamikken og kreativiteten i den
europæiske forskning og gøre Europa mere tiltrækkende for de bedste forskere fra både Europa og
tredjelande og for erhvervslivets investering i forskning ved - som et supplement til, og ikke i stedet
for, national finansiering - at etablere en konkurrenceorienteret fælleseuropæisk
finansieringsstruktur for frontlinjeforskning udført af individuelle forskerhold. Bekendtgørelse og
videreformidling af forskningsresultaterne er et vigtigt aspekt af dette program.
 ---pagebreak--- L 400/260        DA                   Den Europæiske Unions Tidende                           30.12.2006
Til gennemførelse af en sådan ordning vil Kommissionen som led i særprogrammet oprette et
europæisk forskningsråd (EFR) bestående af et uafhængigt videnskabeligt råd og en enkel og
omkostningseffektiv specifik gennemførelsesstruktur. Det Europæiske Forskningsråd skal arbejde i
overensstemmelse med principperne om videnskabelig topkvalitet, uafhængighed, effektivitet,
åbenhed og ansvarlighed, og det vil støtte forskerinitieret frontlinjeforskning, der udføres af
individuelle forskergrupper i konkurrence på europæisk plan inden for og på tværs af alle
forskningsområder.
Ved at fremme frontlinjeforskning i hele EU sigter særprogrammet mod at placere europæisk
forskning i en førende stilling og dermed bane vej for nye og ofte uventede videnskabelige og
teknologiske resultater og nye forskningsområder. Programmet skal sætte gang i strømmen af idéer
og gøre det muligt for Europa at udnytte sine forskningsaktiver bedre og fremme innovationen i
indsatsen for at skabe et dynamisk videnbaseret samfund, med langsigtede fordele for de
europæiske økonomiers konkurrenceevne og for europæernes livskvalitet.
Gennemførelse af programmet
Med henblik på gennemførelsen af programmet vil Kommissionen ved programmets begyndelse
oprette de to centrale strukturelle komponenter i Det Europæiske Forskningsråd: et uafhængigt
videnskabeligt råd og en specifik struktur for gennemførelsen.
 ---pagebreak--- 30.12.2006        DA                  Den Europæiske Unions Tidende                          L 400/261
Administrations- og personaleudgifterne for Det Europæiske Forskningsråd med hensyn til Det
Videnskabelige Råd og de specifikke gennemførelsesstrukturer vil følge principperne for enkel og
omkostningseffektiv forvaltning; administrationsudgifterne vil blive holdt på et minimum, hvilket
er foreneligt med sikringen af de nødvendige ressourcer til høj kvalitet i gennemførelsen, for at
maksimere bevillingerne til frontlinjeforskning1.
Det Videnskabelige Råd
Det Videnskabelige Råd får følgende opgaver, jf. artikel 5:
1.       Videnskabelig strategi
          • at fastlægge den overordnede videnskabelige strategi for programmet på baggrund af de
             videnskabelige muligheder og de europæiske videnskabelige behov;
          • at sørge for udarbejdelse af et arbejdsprogram i overensstemmelse med den
             videnskabelige strategi og løbende ajourføring af arbejdsprogrammet, herunder
             forslagsindkaldelser og kriterier samt, om nødvendigt, fastlæggelse af bestemte emner
             eller målgrupper (f.eks. unge/spirende forskerhold).
1
        Med henblik på at lette gennemførelsen af programmet vil Kommissionen for hvert møde i
        programudvalget som fastlagt på dagsordenen i overensstemmelse med de fastlagte
        retningslinjer refundere udgifterne til én repræsentant pr. medlemsstat samt én
        ekspert/rådgiver pr. medlemsstat for de dagsordenspunkter, hvor en medlemsstat har brug
        for særlig ekspertise.
 ---pagebreak--- L 400/262         DA                   Den Europæiske Unions Tidende                             30.12.2006
2.        Videnskabelig forvaltning, tilsyn med og kvalitetskontrol af gennemførelsen af
          programmet
          • hvor det er relevant, set ud fra et videnskabeligt synspunkt, at afgive indstillinger om
             gennemførelse og forvaltning af forslagsindkaldelser, evalueringskriterier, peer review-
             processer, herunder udvælgelse af eksperter og metoder til peer review og evaluering af
             forslag, på basis af hvilke der vil blive truffet afgørelse om finansiering af forslag, under
             tilsyn af Det Videnskabelige Råd, såvel som andre spørgsmål af betydning for
             særprogrammets resultater og virkning samt kvaliteten af den forskning, der udføres;
          • at føre tilsyn med kvaliteten af aktiviteterne og evaluere programgennemførelsen og
             programmets resultater samt fremsætte anbefalinger om korrigerende indgreb og
             fremtidige tiltag.
3.        Kommunikation og formidling
          • at varetage kommunikationen med de videnskabelige kredse og de vigtigste
             interesseparter om programmets aktiviteter og resultater samt forskningsrådets
             drøftelser;
          • at aflægge jævnlig rapport til Kommissionen om rådets aktiviteter.
Det Videnskabelige Råd skal have fuld beslutningskompetence med hensyn til, hvilken type
forskning der skal finansieres, og stå som garant for forskningens kvalitet set ud fra en
videnskabelig synsvinkel.
 ---pagebreak--- 30.12.2006       DA                  Den Europæiske Unions Tidende                          L 400/263
Det Videnskabelige Råd kan uafhængigt vælge en generalsekretær, der handler på rådets vegne.
Generalsekretæren skal bl.a. bistå Det Videnskabelige Råd med at sikre, at rådet har en effektiv
forbindelse til den specifikke gennemførelsesstruktur og Kommissionen, og med at overvåge den
praktiske gennemførelse af rådets strategi og indstillinger via den specifikke
gennemførelsesstruktur.
Der kan ydes administrativ bistand til Det Videnskabelige Råds formand og næstformænd.
Den specifikke gennemførelsesstruktur
Den specifikke gennemførelsesstruktur får ansvaret for alle aspekter af den administrative
iværksættelse og gennemførelse af programmet, således som fastlagt i det årlige arbejdsprogram.
Den skal navnlig gennemføre evalueringsprocedurerne samt peer review- og udvælgelsesprocessen
efter de principper, som Det Videnskabelige Råd fastlægger, og varetage den økonomiske og
videnskabelige forvaltning af støtten. Den specifikke gennemførelsesstruktur underretter
regelmæssigt Det Videnskabelige Råd om sine aktiviteter.
Ledelsen af Det Europæiske Forskningsråd vil blive varetaget af personale, der ansættes til
formålet, herunder tjenestemænd fra EU-institutionerne, og dækker kun det faktiske
administrationsbehov med henblik på at sikre den stabilitet og kontinuitet, der er nødvendig for en
effektiv administration.
 ---pagebreak--- L 400/264        DA                    Den Europæiske Unions Tidende                        30.12.2006
Kommissionens rolle
Kommissionen står som garant for Det Europæiske Forskningsråds fulde uafhængighed og
integritet. Den sikrer, at Det Europæiske Forskningsråd handler i overensstemmelse med
principperne om videnskabelig topkvalitet, uafhængighed, effektivitet og åbenhed, og at det nøje
følger den strategi og gennemførelsesmetode, som Det Videnskabelige Råd fastlægger.
Kommissionen skal navnlig:
• sørge for at etablere en specifik gennemførelsesstruktur og uddelegere opgaver og
   ansvarsområder til denne;
• udpege direktøren og det ledende personale i den specifikke gennemførelsesstruktur under
   hensyntagen til Det Videnskabelige Råds synspunkter;
• vedtage arbejdsprogrammet og indstillingerne vedrørende gennemførelsesmetoder, som fastlagt
   af Det Videnskabelige Råd;
• sikre, at udvælgelsen af forslag og finansieringen af projekter sker udelukkende på grundlag af
   den prioritering, der er resultat af peer review-processen; enhver ændring i den
   prioriteringsrækkefølge, der er resultatet af peer review-processen, skal godkendes specifikt af
   Det Videnskabelige Råd;
• jævnligt underrette programudvalget om gennemførelsen af programmet;
• i samarbejde med Det Videnskabelige Råd udarbejde en årsrapport om EFR's drift og
   gennemførelsen af målene i særprogrammet og forelægge denne for Rådet og Parlamentet.
 ---pagebreak--- 30.12.2006        DA                  Den Europæiske Unions Tidende                             L 400/265
Aktiviteter
Dette program skal fremme frontlinjeforskning i verdensklasse. Begrebet frontlinjeforskning
afspejler et nyt syn på grundforskning. På den ene side dækker det over, at grundforskning inden for
videnskab og teknologi er af kritisk betydning for økonomisk og social velfærd. På den anden side
ligger der i det, at forskning ved og hinsides grænserne for vores nuværende viden uvægerligt er et
risikofyldt foretagende, der bevæger sig ind på nye og særdeles udfordrende forskningsområder og
er kendetegnet ved fravær af faggrænser.
Programmet skal støtte individuelle projekter inden for et hvilket som helst område af
grundlæggende videnskabelig og teknologisk forskning, som falder ind under Fællesskabets
forskning i henhold til dette rammeprogram, herunder teknisk videnskab, samfundsøkonomi og
humaniora. Hvor det er rimeligt, kan der tages særligt hensyn til bestemte forskningsemner eller
målgrupper (f.eks. næste generation af forskere/spirende forskerhold), såfremt det er i
overensstemmelse med programmets mål og behovet for en effektiv gennemførelse. Der vil blive
lagt særlig vægt på nyopdukkende og hurtigtvoksende områder ved grænserne for den eksisterende
viden og ved kontaktfladerne mellem forskellige fag.
Strategien bag særprogrammet er, at forskningen skal være "forskerinitieret". Dette vil sige, at
programmet vil støtte projekter, der gennemføres af forskere om emner, som forskerne selv vælger
inden for rammerne af forslagsindkaldelsen. Forslagene bedømmes ved peer review og udelukkende
på grundlag af kriteriet om topkvalitet, idet der tages hensyn til topkvalitet i nye grupper, næste
generation af forskere såvel som i etablerede forskerhold og lægges særlig vægt på forslag, der er
klart banebrydende, og som indebærer en tilsvarende høj videnskabelig risiko.
 ---pagebreak--- L 400/266         DA                  Den Europæiske Unions Tidende                            30.12.2006
Programmet skal støtte projekter, der udføres af individuelle forskerhold, som kan være enten
nationale eller tværnationale. Et individuelt forskerhold består af en individuel ledende forsker og,
hvis det er relevant, andre enkeltpersoner, der er medlemmer af holdet1.
Revision
Gennemførelsen og forvaltningen af aktiviteten vil blive undersøgt og evalueret løbende, så
resultaterne vurderes, og procedurerne tilpasses og forbedres på grundlag af de erfaringer, der er
gjort. I forbindelse med den foreløbige evaluering, der nævnes i artikel 7, stk. 2, i syvende
rammeprogram, skal der foretages en uafhængig undersøgelse af EFR's strukturer og mekanismer
efter kriterier som videnskabelig topkvalitet, uafhængighed, effektivitet og åbenhed, og dette skal
ske med Det Videnskabelige Råds fulde medvirken. Dette vil omfatte processen og kriterierne for
udvælgelse af medlemmer af Det Videnskabelige Råd. Undersøgelsen skal eksplicit se på fordele og
ulemper ved en struktur, der bygger på et forvaltningsorgan, og en struktur, der bygger på traktatens
artikel 171. Der bør på grundlag af denne undersøgelse foretages ændringer af disse strukturer og
mekanismer, hvis det er relevant.
Kommissionen sørger for, at alt det nødvendige forberedende arbejde, herunder de
lovgivningsmæssige forslag, som den finder nødvendige, udføres og fremlægges for Europa-
Parlamentet og Rådet, jf. traktaten, således at overgangen til den påkrævede ændrede struktur kan
ske så hurtigt som muligt. Med henblik herpå vil rammeprogrammet blive tilpasset eller suppleret
ved fælles beslutningstagning i henhold til traktatens artikel 166, stk. 2. Den statusrapport, der er
omhandlet i rammeprogrammets artikel 7, stk. 2, og som udarbejdes forud for den foreløbige
evaluering, vil indeholde en første vurdering af, hvorledes Det Europæiske Forskningsråd fungerer.
1
         I overensstemmelse med deltagelsesreglerne er deltagelse af mere end én juridisk enhed ikke
         udelukket.
 ---pagebreak--- 30.12.2006       DA                   Den Europæiske Unions Tidende                           L 400/267
Etiske aspekter
Under gennemførelsen af særprogrammet og i den forskning, der drives i den forbindelse, skal
grundlæggende etiske principper overholdes. Det gælder bl.a. de principper, der er indeholdt i EU's
charter om grundlæggende rettigheder, såsom beskyttelse af menneskelig værdighed, menneskeliv,
personoplysninger og privatlivets fred samt dyre- og miljøbeskyttelse i overensstemmelse med EF-
retten og de relevante internationale konventioner, retningslinjer og adfærdskodekser som f.eks.
Helsingfors-erklæringen, Europarådets konvention om menneskerettigheder og biomedicin,
undertegnet i Oviedo den 4. april 1997, med tilhørende protokoller, FN-konventionen om børns
rettigheder, den universelle erklæring om det menneskelige genom og menneskerettigheder,
vedtaget af UNESCO, FN-konventionen om biologiske og toksiske våben, den internationale traktat
om plantegenetiske ressourcer på fødevare- og landbrugsområdet samt de relevante resolutioner fra
Verdenssundhedsorganisationen (WHO).
Der vil desuden blive taget hensyn til udtalelser fra Gruppen af Rådgivere vedrørende Etik inden for
Bioteknologi (1991-1997) og fra Den Europæiske Gruppe vedrørende Etik inden for
Naturvidenskab og Ny Teknologi (1998 og fremefter).
I overensstemmelse med nærhedsprincippet og de forskellige holdninger, der gør sig gældende i
Europa, skal deltagerne i forskningsprojekter overholde gældende love og etiske regler i de lande,
hvor forskningen udføres. Det er under alle omstændigheder de nationale regler, der gælder, og
ingen forskning, som er forbudt i en given medlemsstat eller et andet land, vil få støtte fra
fællesskabsmidler til udførelse i den medlemsstat eller det land.
 ---pagebreak--- L 400/268         DA                   Den Europæiske Unions Tidende                          30.12.2006
Hvor det er relevant, skal de, der gennemfører forskningsprojekter, ansøge de relevante nationale
eller lokale etiske råd om godkendelse, inden de påbegynder FTU-aktiviteterne. Kommissionen vil
endvidere foretage en systematisk etisk gennemgang af forslag, der vedrører følsomme spørgsmål,
eller hvis etiske aspekter ikke er fyldestgørende dækket. I særlige tilfælde kan en etisk gennemgang
foretages, mens et projekt er i gang.
Der vil ikke blive ydet støtte til forskning, der er forbudt i samtlige medlemsstater.
Den protokol om dyrebeskyttelse og dyrevelfærd, der er knyttet til traktaten, kræver, at
Fællesskabet tager fuldt hensyn til dyrs velfærd, når Fællesskabets politikker, herunder
forskningspolitikken, fastlægges og gennemføres. I Rådets direktiv 86/609/EØF af
24. november 1986 om indbyrdes tilnærmelse af medlemsstaternes love og administrative
bestemmelser om beskyttelse af dyr, der anvendes til forsøg og andre videnskabelige formål1,
kræves det, at alle forsøg tilrettelægges på en sådan måde, at forsøgsdyrene ikke udsættes for angst
eller påføres unødig smerte og lidelse, at der anvendes så få dyr som muligt, at der anvendes dyr
med laveste neuro-fysiologiske følsomhed, og at forsøgene forårsager mindst smerte, lidelse, angst
og varigt men. Ændring af dyrs arvemasse og kloning af dyr kommer kun i betragtning, hvis
formålene er etisk velbegrundede, vilkårene sikrer dyrevelfærden, og principperne om biologisk
mangfoldighed overholdes.
Under programmets gennemførelse vil Kommissionen løbende følge med i den videnskabelige
udvikling og nationale og internationale regler, således at der kan tages højde for alle fremskridt og
ændringer.
1
        EUT L 358 af 18.12.1986, s. 1. Ændret ved Europa-Parlamentets og Rådets direktiv
        2003/65/EF (EUT L 230 af 16.9.2003, s. 32).
 ---pagebreak--- 30.12.2006        DA                  Den Europæiske Unions Tidende                          L 400/269
                                               BILAG II
Oplysninger, der skal fremlægges af Kommissionen i overensstemmelse med artikel 8, stk. 6
1.       Oplysninger om aktiviteterne, som muliggør overvågning af det enkelte forslags komplette
         forløb, og som navnlig omfatter:
         –      fremlagte forslag
         –      evalueringsresultater for det enkelte forslag
         –      tilskudsaftaler
         –      gennemførte aktiviteter.
2.       Oplysninger om resultaterne af den enkelte indkaldelse af forslag og gennemførelse af
         aktiviteterne, der navnlig omfatter:
         –      resultaterne af den enkelte indkaldelse af forslag
         –      indgåelse af tilskudsaftaler
         –      gennemførelse af aktiviteterne, herunder betalingsoplysninger og resultatet af
                aktiviteterne.
3.       Oplysninger om gennemførelsen af programmet, herunder relevante oplysninger om
         ramme-programmet og særprogrammet.
Disse oplysninger (især om forslag, evalueringen af dem og tilskudsaftaler) bør gives i et ensartet
struktureret format, der kan læses og behandles elektronisk, og som kan findes frem ved hjælp af et
it-baseret informations- og indberetningssystem, der umiddelbart gør dataanalyse mulig.